Karp Gehoor - Kan Karp Hoor - Can Carp Hear
Die Sintuie van Karp Deel 2.
Eerstens, ja op die vraag het karp ore en ja op die vraag kan karp hoor. Karp se ore is hoër as die brein binne in die kop geplaas, dus kan jy hulle nie sien nie. Die ore van die karp sit direk tussen die twee kief openinge, een aan iedere kant van die karp se kop. Elke oor bevat ‘n reeks klein kamers vol vloeistof met ‘n “otoliet”, klein beentjie, daarin. Daar is ook dan klein sensitiewe haar selletjies wat ontwerp is om vibrasies op te vang in die ore. Die karp het eintlik ‘n baie goeie ontwikkelde gehoor sisteem.
Is die oor die enigste orgaan wat die karp gebruik om mee te kan hoor?
Karp gebruik nie net die oor orgaan om te hoor nie, karp gebruik ook die swemblaas om gehoor aan te vul. Die swemblaas dien eintlik as ‘n manier vir die karp om regop en stabiel in die water te bly, maar klank trek daardeur om rede dit met lug gevul is en dus vibreer.
Karp gebruik hierdie vibrasies ook om as “klank” te hoor, dit word moontlik gemaak deur ‘n klomp klein beentjies wat die swemblaas en die oor verbind en dan die vibrasies optel. Hierdie vibrasies word na die brein gestuur deur haarselle en word dan ontleed.
Is die hoor sintuig van ‘n karp skerper as ‘n mens se oor?
Die karp se oor, hoewel dit ‘n skerp hoor sintuig is, kan nie met die mens se oor vergelyk word nie. Mense leef in ‘n ander omgewing en is ons ore dus baie anders as die van ‘n karp se ore. Wetenskaplike toetse bewys aan ons dat karp inderdaad ‘n baie goeie hoor sintuig het, veral aangaande lae frekwensie klanke soos voetstappe, stemme ens. ‘n Karp sal heel moontlik vir ‘n verklikker met ‘n lae frekwensie skrik, eerder as vir een met ‘n hoë frekwensie. As ‘n reël moet daar so min as moontlik geraas langs die viswater wees, enige geraas wat gemaak word sal deur die karp gehoor kan word. Die kompeterende hengelaar sal hierdie oefening baie moeilik vind, om rede daar heeltyd geraas om hom is, die sosiale hengelaar en die spesie hengelaar sal veel eerder stilte tot die dag kan toepas.
Is daar nog ‘n orgaan wat met die karp se hoor sintuig verbind kan word?
Die sylyn is ‘n kanaal wat vol vloeistof is, aan byde kante van die karp se lyf af, dit kom op elke vissoort voor. Die kanaal bevat fyn haartjies en jellie-agtige klonte wat die bewegings van water op die karp se vel optel en dan word ‘n sein na die vis se brein gestuur vir ontleding.
Klanke kan maklik opgevang word, en so ook bepaal word waar dit vandaan kom om rede daar ‘n sylyn aan elke kant van die vis is, wanneer ‘n klank dan ook saam met die vibrasie opgetel word, word die swemblaas en ore ook ingespan.
Wat is die gevolge wat dit inhou vir die hengelaar? Water is ‘n uitstekende geleier van klank op sy eie, en dan speel die karp se gehoor ook nog ‘n rol, wees altyd so stil as moontlik op die oewer, want selfs die inslaan van ‘n tentpen sal maklik 50 meter in die water in deur die karp gehoor kan word.
In die praktyk is dit baie moeilik om met ‘n slap lyn te hengel, tog sou dit die ideaalste manier gewees het sodat die vis dan nie die lyn hoor nie. Om sukses te behaal moet ‘n stywe lyn gebruik word, maar om rede dit geraas gaan veroorsaak moet daar op die eindgerei gekonsentreer word, die strop gedeelte en dan ook die onsigbaarheid van die strop en om dit so stil as moontlik te hou.
Die aanhoudede ingooi, in katrol en weer ingooi kan ook ‘n uitwerking op die hengel omstandighede hê. Karp is oor die algemeen baie nuuskierig en sal met tye wel kom ondersoek instel wanneer die bol met voer die water tref, hulle sal selfs die inplons assosieer met kos. Maar, oor die algemeen sal die aanhoudende ingooi eerder die karp laat skrik en maak dat hulle vlug, veral in vlak water.
Die beste sinker om te gebruik is een wat van die bodem af lig as dit ingebring word, eerder as een wat op die bodem sleep. Die vis sal beslis die trillings hoor en tensy hulle regtig honger of nuuskierig is, sal hulle afgeskrik word daardeur.
Waar kan ek aas en toerusting koop vir spesie hengel?
Karp aas, voere, hengel gerei en nog vele meer is bekombaar deur die website te besoek.